
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				

ПРОТОКОЛ 
ОТ ЗАСЕДАНИЕ НА ПОСТОЯННАТА КОМИСИЯ ПО ИКОНОМИКА, ОБЩИНСКА СОБСТВЕНОСТ, ИНВЕСТИЦИОННА ПОЛИТИКА, ТЕРИТОРИАЛНО УСТРОЙСТВО, СТРОИТЕЛСТВО, ЕКОЛОГИЯ, ЗЕМЕДЕЛИЕ И ГОРИ КЪМ ОБЩИНСКИ СЪВЕТ — ПИРДОП, ПРОВЕДЕНО НА 25.08.2025 ГОДИНА

	Днес, 25.08.2025 г. от 13.30 ч. в Ритуалната зала на община Пирдоп се проведе заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп.
	От състава на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп присъстваха: Мария Бръмбева, Ненко Ненчев, Ненко Павлов и Станислав Готев.
Отсъстващи - Георги Панов, Лало Кирилов и Силвия Георгиева. За отсъствието си общинските съветници са входирали уведомления до Председателя на комисията – г-жа М. Бръмбева.
[bookmark: _Hlk167711888]	На заседанието присъстваха: кметът на кметство Душанци, зам. - кметът на Община Пирдоп, общинска администрация, общински съветници и граждани.
         Заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп беше открито и ръководено от Председателя на постоянната комисия – Мария Бръмбева, която прочете проекта за дневен ред, предварително обявен и предоставен на всички членове на постоянната комисия. Думата беше дадена за предложения и становища по проекта за дневен ред.

		Не постъпиха предложения по проекта за дневен ред и се пристъпи към гласуване.  

След проведеното гласуване с 4 гласа „за”, 0 гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп, приеха следното 
РЕШЕНИЕ :
 Заседанието да протече при следния ДНЕВЕН РЕД:
1. Докладна записка с рег. № 9002-75/ 19.08.2025 г., относно: Отчет за изпълнение на бюджета на Община Пирдоп и сметките за средствата от Ерпопейския съюз /ЕС/ към 31.12.2024 г. 
                                                                 Докл.: Ангел Геров- Кмет на Община Пирдоп

2. Докладна записка с рег. № 9002-76 / 19.08.2025 г., относно: Състоянието на 
   	общинският дълг към 31.12.2024 г. 
                                                             Докл.: Ангел Геров- Кмет на Община Пирдоп

3. Докладна записка с рег. № 9002-77 / 19.08.2025 г., относно: Поемане на      
	краткосрочен дълг от Фонд ФЛАГ.     
                                                             Докл.: Ангел Геров- Кмет на Община Пирдоп

4. Докладна записка с рег. № 9002-70 / 11.08.2025 г., относно: Предоставяне 
	на безвъзмездно право на управление на част от имот – публична общинска собственост.
                                               Докл.: Ангел Геров- Кмет на Община Пирдоп

5. Докладна записка с рег. № 9002-71 / 11.08.2025 г., относно: Уреждане на 
	придаваема част от общински имот към урегулиран поземлен имот в гр. Пирдоп, на ул. „Стоян Хаджи Петров“ № 2. 
                                                             Докл.: Ангел Геров- Кмет на Община Пирдоп

6. Докладна записка с рег. № 9002-72 / 11.08.2025 г., относно: Уреждане на 
	придаваема част от общински имот към урегулиран поземлен имот в гр. Пирдоп, на ул. „Княз Момчил Пирдопски“ №43.
                                                           Докл.: Ангел Геров- Кмет на Община Пирдоп

7. Докладна записка с рег. № 9002 - 79 / 21.08.2025 г., относно: Кандидатстване на община Пирдоп с проект: “Разработване на съвместни решения за устойчиво предоставяне на услуги за подобрен достъп до интелигентна, технологична и зелена публична среда в трансграничния регион” в рамките на отворена покана за набиране на проектни предложения за услуги от общ интерес, реф. №: 2021TC16IPCB007 – 2025 – 6 на Програма Интеррег VI-A България – Сърбия 2021–2027 г.
                                                               Докл.: Ангел Геров- Кмет на Община Пирдоп

8. Докладна записка с рег. № 9002 - 78 / 21.08.2025 г., относно: Приемане на дарение под формата на труд, материали и услуги за изпълнението на строително – монтажни работи за обект общинска собственост.
                                                               Докл.: Ангел Геров- Кмет на Община Пирдоп


По т.1 от дневния ред думата беше дадена на г-жа Милена Мачканова – зам. - кмет на Община Пирдоп, която запозна Постоянните комисии с Докладна записка с рег. № 9002-75 / 19.08.2025 г., относно: Отчет за изпълнение на бюджета на Община Пирдоп и сметките за средствата от Ерпопейския съюз /ЕС/ към 31.12.2024 г. 

С. Готев напусна заседанието. В залата присъстват 3 – ма общински съветника.

Г-жа Н. Николова – главен счетоводител на Община Пирдоп представи подробно информация по отчета за изпълнение на бюджета на Община Пирдоп и сметките за средствата от Ерпопейския съюз /ЕС/ към 31.12.2024 г.

Беше дадена думата за становища по Докладна записка.

Г-жа М. Бръмбева предложи да се премине към разглеждане на следващата точка от дневния ред, докато се присъедини към заседанието на комисията г-н С. Готев, за да бъде осигурен необходимия кворум за гласуване. 

По т.2 от дневния ред думата беше дадена на г-жа Милена Мачканова – зам. - кмет на Община Пирдоп, която запозна Постоянните комисии с Докладна записка с рег. № 9002-76 / 19.08.2025 г., относно: Състоянието на общинският дълг към 31.12.2024 г. 
Допълнителна информация беше предоставена от главният счетоводител на Община Пирдоп.

Г-жа Бръмбева даде думата за становища по Докладна записка. Изказвания нямаше.

Г-н С. Готев не се присъедини към заседанието на комисията. Не беше осигурен необходимия кворум за гласуване по точките от дневния ред. 

Председателят на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп – г-жа М. Бръмбева закри заседанието, като насрочи ново такова при същия дневен ред на 28.08.2025 г. от 16.00 ч. в Ритуалната зала на община Пирдоп, за което устно уведомени членовете на комисията.


ПРЕДСЕДАТЕЛ НА ПК ИОСИПТУСЕЗГ:	
                                                      МАРИЯ БРЪМБЕВА

 ПРОТОКОЛИСТ: 
                   МИГЛЕНА КРЪСТЕВА                     

